བོད་ཡུལ་གྱི་མཁས་མཆོག་རྣམས་ཀྱིས་མཛད་པའི་བསྟན་བཅོས་ནི།ཀརྨ་པ་རང་བྱུང་རྡོ་རྗེའི་མཛད་པའི་བདེ་གཤེགས་སྙིང་བོའི་མཛེས་རྒྱན།ཀུན་མཁྱེན་དོལ་པོ་སངས་རྒྱས་ཀྱིས་མཛད་པའི་རི་ཆོས་ངེས་དོན་རྒྱ་མཚོ།བཀའ་བསྡུ་བཞི་པ་རྩ་འགྲེལ།རྒྱུད་བླའི་འགྲེལ་བ་ལེགས་བཤད་ཉི་མའི་འོད་ཟེར་སོགས་དང།པན་ཆེན་ཤཱཀྱ་མཆོག་ལྡན་གྱིས་མཛད་པའི་དབུ་མ་ཆེན་པོའི་ཚུལ་གཉིས་རྣམ་འབྱེད་རྒྱ་མཚོ་སྤྲིན་གྱི་འབྲུག་སྒྲ་དང་།རྗེ་ཏཱ་ར་ནཱ་ཐས་མཛད་པའི་ཐེག་མཆོག་ཤིན་ཏུ་རྒྱས་པའི་དབུ་མ་ཆེན་མོ་རྣམ་ངེས་དང་།ཤེས་རབ་སྙིང་བོའི་འགྲེལ་བ་སྔོན་མེད་ལེགས་བཤད་སོགས་གྲུབ་མཐའ་རིས་མེད་ཀྱི་མཁས་གྲུབ་རྣམས་ཀྱིས་མཛད་པའི་དབུ་མའི་སྐོར་གྱི་འགྲེལ་བཤད་ཆེས་མང་དུ་བཞུགས་སོ།།